Document ID: /roh_data/filtered/fineweb-2-filterrobots_roh.jsonl.gz/30567

La ministra da l’intern Gordana Jankuloska, il minister da transport Mile Janakieski ed il schef dal servetsch secret Saso Mijalkov han inoltrà lur abdicaziun. Il primminister Nikola Gruevski haja acceptà las demissiuns.
Trair las consequenzas
La fin d'emna avevi dà en la citad da Kumanovo cumbats tranter Albanais armads e la polizia. 22 persunas èn vegnidas mazzadas e 37 blessadas. A la ministra da l'intern han ins sinaquai renfatschà grevs sbagls tar l'acziun da la polizia.
Entant datti adina dapli vuschs che din che la regenza haja inscenà ils cumbats. Ils Albanais n'erian betg terrorists, mabain mercenaris.
RTR novitads 8:00